Cveta tržište luksuzne robe u Kini
Očekuje se da će kinesko tržište luksuzne robe u narednih pet godina da premaši 14 miljiardi dolara
Šie Šaoja ide na koktel parti i kaže da su joj potrebne cipele i tašna koje odgovaraju njenoj večernjoj haljini „Valentino“. Kao direktorka reklamne kompanije iz Pekinga, ona zaradjuje oko 73 hiljade dolara godišnje i kaže da jednu trećinu troši na luksuznu robu kao što su haljine, ručni satovi i skupe tašne. Njoj je to važan deo imidža. Iako je najveći deo sveta utonuo u recesiju, prodaja luksuznih proizvoda u Kini porasla je za 30 odsto. Žan-Mišel Dimon, koji vodi firmu za odnose s javnošću u Aziji, kaže da su kineski potrošači prošle godine potrošili devet milijardi i 400 miliona dolara na luksuznu robu i prevazišli čak i Sjedinjene Države, postavši drugo najveće tržište luksuznih proizvoda posle Japana. Rast potražnje za luksuznim proizvodima se veoma isplati prodavicama kao što je „Lenuks“, u kojima se prodaju modeli „Prade“, „Gučija“, „Fendija“ i drugih poznatih firmi. Menadžer Ge Žing kaže da je kompanija za dve godine otvorila dve prodavnice. Poverenje odslikava i nedavna anketa koja pokazuje da kineski potrošači očekuju da će, tokom narednih pet godina, potrošiti gotovo 15 milijardi dolara na luksuzne proizvode. Ekonomista Dejvid Resler je izjavio za Glas Amerike da je pravac kretanja kineske potrošnje jedna od svetlih tačaka u zapadnim ekonomijama. „ Uprkos novouspostavljenom poverenju u uspešnu Kinu, ekonomisti kažu da je jaz izmedju kineske elite i siromašne većine medju najekstremnijim u svetu. Mada u Kini živi sve veći broj milionera, prosečan prihod po glavi milijarde i 300 miliona stanovnika te zemlje, i dalje je medju najnižima u zemljama koje se razvijaju.